**EL NAIXEMENT DEL MÓN MODERN**

**1. La recuperació del segle XV**

• A la segona meitat del segle XV, Europa va iniciar la recuperació de la crisi de la Baixa Edat Mitjana i va donar pas al creixement econòmic:   
– La desaparició de les grans epidèmies i l’augment de la natalitat van propiciar el **creixement de la població**.   
– L’increment de la demanda va fer que es cultivessin moltes terres que s’havien abando nat i es van generar **excedents**, malgrat que els senyors van continuar cobrant rendes.   
– L’augment de la demanda també va fer **revitalitzar el comerç** (terrestre i marítim), i el comerç va impulsar la **producció artesanal** i el creixement de les **ciutats**.   
– La necessitat de finançament dels mercaders va suposar un important apogeu de la **banca**, alhora que la necessitat de **moneda** va estimular la mineria.   
– L’auge del comerç, de les manufactures i de la banca va enriquir la **burgesia**, i així es va iniciar el **capitalisme comercial**.

• Els monarques es van proposar imposar la seva autoritat i van dur a terme una sèrie de reformes per aconseguir-ho, i van consolidar un nou model de govern, la **monarquia autoritària**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. L’Humanisme**

• L'Humanisme va ser un moviment de **renovació cultural** sorgit a Itàlia al segle XV. Suposava:   
– L'**exaltació de l'ésser humà**, l'únic dotat de raó i llibertat, i el rebuig de la mentalitat medieval, només centrada en Déu.   
– La inspiració en la **cultura grecollatina**.   
– L'interès per la ciència i el progrés tècnic, que va comportar la difusió d'un **nou esperit científic**.   
– L'ús de les **llengües vernacles** com a vehicle de transmissió cultural, en lloc del llatí i el grec.   
– Molts humanistes van pretendre unir els valors cristians amb la cultura clàssica i l’interès científic (Erasme de Rotterdam).

• Les idees humanistes es van difondre gràcies a:   
– La invenció de la **impremta**, que va facilitar la impressió de llibres en quantitats més grans i va ampliar el número de lectors. Va ser **Gutenberg** qui va introduir el sistema tipogràfic d’impressió el 1455.   
– Les **Acadèmies**, que eren centres formats per erudits sota la protecció econòmica d’un senyor (mecenes).

• Les **Universitats**, on es creaven i transmetien nous coneixements.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. La Reforma religiosa**

• Al segle XV hi havia **malestar per les pràctiques de l’Església**: luxe de l’alta jerarquia, escassa cultura i relaxació dels costums del clero, compravenda de càrrecs eclesiàstics i venda de butlles i indulgències.

• Els humanistes (Erasme de Rotterdam) van criticar aquests abusos i van començar a defensar una **religiositat més íntima**, basada en la lectura de la Bíblia.

• La venda d’indulgències per poder sufragar la basílica de Sant Pere del Vaticà va provocar la **divisió de l’Església** a partir de 1515.

• El 1515, **Martí Luter**, sacerdot i monjo alemany, va publicar les *95 tesis* contra la doctrina catòlica i la jerarquia eclesiàstica.   
– La **Reforma luterana** es basava en la salvació per la fe i en que cada creient podia ser el seu propi sacerdot i interpretar la Bíblia segons la seva consciència.   
– Luter va rebre suport dels **prínceps i nobles** alemanys, que volien fer-se amb les pro pietats de l’Església.   
– El luteranisme **es va difondre** amb rapidesa pel Nord i el centre d’Europa, i van sorgir altres doctrines reformistes: el **calvinisme** i l’**anglicanisme**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. La Contrareforma catòlica**

• Per frenar la ràpida expansió de la Reforma, l’Església va **perseguir els protestants** (luterans i altres esglésies reformistes) i va **iniciar la seva pròpia reforma**.

• El Papa va crear la **Congregació del Sant Ofici**, un tribunal eclesiàstic que perseguia els heretges. Els sospitosos eren sotmesos a un **acte de fe** en el qual havien de renegar de les seves creences. Si no ho feien, eren condemnats, en alguns casos, a la foguera. També es va crear un **Índex** dels llibres prohibits.

• La **Contrareforma** va ser un moviment de renovació de l’Església catòlica que pretenia corregir els propis errors i defensar els dogmes de la fe catòlica:   
– Al **Concili de Trento** (1545-1563) es van reafirmar els principals dogmes i es va demos trar la voluntat de reformar l’administració i la disciplina eclesiàstiques.   
– Es van reformar els **ordes religiosos** i se’n van crear d’altres com la **Companyia de Jesús**, que va destacar per la seva labor educativa i missionera.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. L'esperit del Renaixement. L’arquitectura**

• L’art de l’època va absorbir les idees humanistes i va sorgir així el **Renaixement**. Nascut a Itàlia, es divideix en ***Quattrocento*** (segle XV) i ***Cinquecento*** (segle XVI).

• Els artistes es van inspirar en l'**Antiguitat**; volien plasmar en les seves obres la bellesa ideal i es preocupaven per l'estudi de la naturalesa i de l'anatomia humana. L'art es va secularitzar i es va obrir a nous **temes profans**.

• Els artistes van deixar de ser anònims i van començar a gaudir de **reconeixement social**.

• En **arquitectura**, es van prendre com a models els **edificis grecoromans**. Es van fer servir columnes i pilars amb els ordres grecs i romans, arcs de mig punt, cornises, cúpules, etc.

• Els principals arquitectes del *Quattrocento* van ser Filippo Brunelleschi i León Battista Alberti; els del *Cinquecento*, Donato Bramante i Miquel Àngel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. L’escultura i la pintura italianes**

• En **escultura**, els artistes es van interessar per representar el cos humà, seguint els **cànons clàssics** de proporció i de tractament del nu. Es van esculpir temes bíblics i també mitològics, en marbre i bronze.

• Van sobresortir Donatello i Lorenzo Ghiberti, i Miquel Àngel al *Cinquecento*, amb els seus expressius David, Pietat o Moisès, les obres del qual destaquen per l’expressió dels sentiments.

• En **pintura**, es va voler reproduir la realitat de manera fidel. Per això es va introduir l’ús de la **perspectiva** per donar sensació de profunditat i es van pintar els fons amb paisatges arquitectònics o naturals. La tècnica del fresc i el retaule es van anar substituint per la **pintura a l’oli**.

• Al *Quattrocento* van destacar Masaccio, Piero della Francesca i Sandro Botticelli. Al *Cinquecento*, Leonardo da Vinci, Rafael i Miquel Àngel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. La difusió del Renaixement a Europa**

• La influència del Renaixement en altres països d’Europa no es va deixar sentir plenament fins al **segle XVI**.

• A **Flandes**, l’estil dels artistes era molt **peculiar** i poc influenciat pel Renaixement italià. El caracteritzava el gust pel detall i els retrats, i el rebuig dels temes de l’Antiguitat clàssica.

• Entre els artistes va destacar **Pieter Brueghel el Vell**, que va unir les aportacions renaixentistes amb les flamenques.

• A **Alemanya**, la Reforma luterana va apartar la pintura de la temàtica religiosa i va manifestar una clara preferència pels retrats, paisatges i temes mitològics.

• Entre els artistes va destacar **Albrecht Dürer**, que va introduir l’estètica renaixentista, Hans Holbein i Lucas Cranach el Vell.

• A **França**, el rei Francesc I va impulsar el Renaixement. Van destacar l’arquitectura (*castell de Chambord*) i les pintures decoratives de l’**Escola de Fontainebleau**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_